Diari Oficial de la Generalitat Valenciana


Sumari del DOGV 6889, del 25-10-2012 (2012/9817)

Informació pública del Mapa Estratègic de Soroll de Castelló de la Plana.
-------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9817


Organisme emissor
:   Ajuntament de Castelló de la Plana

Tipus de document
:   Anunci

Informació pública del Mapa Estratègic de Soroll de Castelló de la Plana.  
 [2012/9817]  
En data 19 d'octubre de 2012, la Junta de Govern Local de l'Ajuntament de Castelló de la Plana, va adoptar el següent acord:  
1. La Directiva 2002/49/CE, establix que els estats membres adoptaran les mesures necessàries per a garantir l'elaboració dels mapes estratègics de soroll, corresponents a aglomeracions urbanes de més de 100.000 habitants, grans eixos viaris de més de 3.000.000 vehicles a l'any i grans eixos ferroviaris de més de 30.000 trens anuals.  
  
2. En compliment de la directiva mencionada la Conselleria d'Infraestructures, Territori i Medi Ambient, va requerir l'Ajuntament per a elaborar i remetre el Mapa Estratègic de Soroll de Castelló de la Plana.  
  
3. L'Ajuntament ha elaborat el referit document, el contingut del qual està format principalment per dades estadístiques, memòria-resum i plans. La finalitat d'este document és permetre l'avaluació global de l'exposició a la contaminació acústica de determinada zona, permetre la realització de prediccions globals i possibilitar l'adopció fundada de plans d'acció en matèria de contaminació acústica.  
  
4. Els articles 4.5 i 5.4 del Decret 104/2006, de 14 de juliol del Consell, de planificació i gestió en matèria de contaminació acústica, establixen que correspon als ajuntaments de més de 100.000 habitants, elaborar, revisar i aprovar el mapa estratègic de soroll. Una vegada aprovat, ha de remetre's a la conselleria competent en medi ambient, perquè al seu torn, ho trasllade al Ministeri de Medi Ambient.   
  
5. L'article 8.2 del Reial Decret 1513/2005, de 16 de novembre, sobre avaluació i gestió del soroll ambiental, i l'article 14 de la Llei 37/2003, de 17 de novembre, del Soroll, establixen que les administracions competents hauran d'aprovar, previ tràmit d'informació pública, per un termini mínim d'un mes, mapes de soroll, per la qual cosa procedix exposar al públic el document elaborat.  
6. Els servicis tècnics municipals han informat el Mapa Estratègic de Soroll, han conclòs que la documentació s'adapta als requeriments establits en les instruccions corresponents, i han procedit a aprovar la documentació i l'han remesa a la conselleria competent en Medi Ambient.   
Per tot això, vistos els informes tècnic i jurídic que consten en l'expedient i els preceptes mencionats, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Vivenda i Servicis Urbans, s'acorda:  
Exposar al públic el Mapa Estratègic de Soroll de Castelló de la Plana pel termini d'un mes a l'efecte de que qualsevol interessat puga efectuar les manifestacions que tinga per convenient.  
  
Castelló de la Plana, a 19 d'octubre de 2012.- La presidenta de la Comissió: María José Domenech Antich.